pythainlp/thai-wiki-dataset-v3 huggingface dataset:
ปลาสอดหางดาบเขียว

ปลาสอดหางดาบเขียว (Swordtail fish, Green swordtail; ) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)
มีลำตัวยาวเรียว และหัวแหลม มีลักษณะทั่วไปเหมือนกับปลาวงศ์นี้ คือ มีความแตกต่างระหว่างเพศสูง ตัวผู้มีขนาดเล็กและผอมเพรียวกว่าตัวเมีย แต่มีครีบและสีสันต่าง ๆ สวยงามกว่า มีลักษณะที่เด่น คือ ในตัวผู้มีก้านครีบหางตอนล่างยาวเลยขอบหาง มีลักษณะเรียวแหลมคล้ายดาบ อันเป็นที่มาของชื่อสามัญ ขณะที่ชื่อวิทยาศาสตร์ที่เป็นชื่อชนิดถูกตั้งเพื่อเป็นเกียรติแด่นักพฤกษศาสตร์ เวียนเนียส เฮลเลอร์
มีถิ่นกระจายพันธุ์ในแหล่งน้ำที่มีพืชน้ำปกคลุมหนาแน่น ในสภาพแหล่งน้ำที่หลากหลาย ในเม็กซิโก, เบลิซ และฮอนดูรัส  กินอาหารจำพวกพืชน้ำและสัตว์น้ำขนาดเล็ก รวมถึงตัวอ่อนของแมลง มีความยาวลำตัวโดยเฉลี่ย 12.5 เซนติเมตร  และส่วนปลายหางที่คล้ายดาบมีความยาวประมาณ 4-8 เซนติเมตร ทำให้ตัวผู้มีความยาวประมาณ 14 เซนติเมตร ขณะที่ตัวเมียมีความยาวประมาณ 16 เซนติเมตร แต่บางตัวอาจมีความยาวแค่ 5-6 เซนติเมตร บวกความยาวของดาบประมาณ 3 เซนติเมตร ทำให้มีบางตัวยาว 8-10 เซนติเมตร
ขณะที่สีตามลำตัวมีความหลากหลายมากตามสภาพของแหล่งที่อยู่อาศัย โดยทั่วไปแล้วจะมีสีเขียวและมีแถบตรงกลางลำตัวสีแดงเข้มหรือสีน้ำตาลพาดตามลำตัว และบางทีอาจพบแถบสีเพิ่มอีก 4  แถบ เป็นด้านบน 2 แถบ และด้านล่างแถบกลางลำตัวอีก 2 แถบ ช่วงท้องจะมีสีขาว และที่ครีบหลังจะมีจุดแดง ตัวผู้ที่ขอบครีบหางตอนล่างมีลักษณะคล้ายดาบจะมีสีเหลืองและดำ บางครั้งอาจพบจุดสีดำบนลำตัว เป็นต้น
เป็นปลาอีกชนิดหนึ่งที่นิยมเลี้ยงกันเป็นปลาสวยงาม ปัจจุบันได้มีการเพาะขยายพันธุ์ด้วยฝีมือมนุษย์จนกลายเป็นสีแดงสดทั้งลำตัว จึงได้ชื่อเรียกชื่อหนึ่งว่า "ปลาสอดแดง"  
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
สกุลปลาสอดหางดาบ
ปลาตู้
ไอซอด เซ็นเตอร์

ไอซอด เซ็นเตอร์ (Izod Center) เป็นสนามกีฬาและศูนย์จัดแสดงนิทรรศการ ซึ่งเป็นส่วนหนึ่งของเมียดโดว์แลนด์สปอร์ตคอมเพล็คตั้งอยู่ใน อีสต์รัทเธอร์ฟอร์ด, รัฐนิวเจอร์ซีย์ สนามนี้เปิดทำการครั้งแรกเมื่อวันที่ 2 กรกฎาคม ค.ศ. 1981 แต่เดิมเคยใช้ชื่อว่า Brendan Byrne Arena เมื่อปี ค.ศ. 1981 จนถึงปี ค.ศ. 1996 ได้เปลี่ยนชื่อเป็น Continental Airlines Arena จนถึงปี ค.ศ. 2007 ก่อนจะมาใช้ชื่อ Izod Center ในปัจจุบัน
==อ้างอิง==
สนามมวย
ปลาทูน่าแท้

ปลาทูน่าแท้ (true tuna, real tuna) เป็นสกุลของปลาทะเลขนาดใหญ่สกุลหนึ่ง จำพวกปลาทูน่า ใช้ชื่อสกุลว่า Thunnus จัดอยู่ในวงศ์ปลาอินทรี (Scombridae)
ปลาทูน่าแท้เป็นปลาที่มีวิวัฒนาการชั้นสูง ทำให้มีรูปร่างปราดเปรียวเพรียวยาวเหมือนตอร์ปิโด ลำตัวสีเงินแวววาว ถือเป็นปลาที่เป็นสัตว์เลือดอุ่น มีเหงือกมีขนาดใหญ่ ร่างกายมีระบบปรับอุณหภูมิที่ดีเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง และมีกลไกการทำงานของหัวใจที่ดีเยี่ยม มีครีบแข็งทรงโค้งทั้งครีบทวารและครีบหลังอันที่สอง ส่วนครีบหางที่ใช้แหวกว่ายหักเลี้ยวได้อย่างว่องไวเป็นตัวขับเคลื่อนไปข้างหน้า
ด้วยสรีระดังกล่าว จึงทำให้ปลาทูน่าแท้เป็นปลาที่ว่ายน้ำได้เร็วมากกลุ่มหนึ่งในมหาสมุทร โดยสามารถทำความเร็วไปข้างหน้าได้ราว 20 กิโลเมตรต่อชั่วโมง และสูงถึงเกือบ 50 กิโลเมตรต่อชั่วโมง และทำความเร็วสูงสุดได้ถึง 70–74 กิโลเมตรต่อชั่วโมง เป็นรองเพียงปลากระโทงแทง ซึ่งเป็นปลาที่ว่ายน้ำได้เร็วที่สุดในโลกเท่านั้นซึ่งคำว่า Thunnus ในภาษาละตินนั้นมาจากคำ 2 คำในภาษากรีกโบราณคำว่า θύννος (thýnnos) แปลว่า “ปลาทูน่า” และ θύνω (thynō) แปลว่า "ที่พุ่ง; ที่โผ"
ทั้งหมดเป็นปลาที่มีความสำคัญอย่างยิ่งในการเป็นปลาเศรษฐกิจ ทั้งในการประมงและตกเป็นเกมกีฬา มีราคาซื้อขายกันที่สูงมาก และสามารถปรุงเป็นอาหารต่าง ๆ ได้หลากหลายทั้งรับประทานเนื้อสด ๆ แบบปลาดิบของญี่ปุ่น และปรุงเป็นเมนูอาหารต่าง ๆ 
==การจำแนก==

แบ่งออกได้เป็น 8 ชนิด 2 สกุลย่อย:
สกุลย่อย Thunnus (Thunnus):
* ปลาอัลบาคอร์, T. alalunga (Bonnaterre, 1788)
* ปลาทูน่าครีบน้ำเงินใต้, T. maccoyii (Castelnau, 1872)
* ปลาทูน่าตาโต, T. obesus (Lowe, 1839)
* ปลาทูน่าครีบน้ำเงินแปซิฟิก, T. orientalis (Temminck & Schlegel, 1844)
* ปลาทูน่าครีบน้ำเงินเหนือ, T. thynnus (Linnaeus, 1758)- เป็นชนิดที่มีขนาดใหญ่ที่สุด ขนาดยาวที่สุดอาจยาวได้มากกว่า 4 เมตร และน้ำหนักถึงครึ่งตัน และเป็นชนิดที่มีวิวัฒนาการสูงสุด
สกุลย่อย Thunnus (Neothunnus):
* ปลาทูน่าครีบเหลือง, T. albacares (Bonnaterre, 1788)
* ปลาทูน่าครีบดำ, T. atlanticus (Lesson, 1831)
* ปลาโอดำ, T. tonggol (Bleeker, 1851)
==อ้างอิง==
==แหล่งข้อมูลอื่น==
. U.S. Tuna Foundation. 2008.
The International Commission for the Conservation of Atlantic Tunas
วงศ์ปลาอินทรี
ปลาเศรษฐกิจ
ปลาเกม
วอลเลย์บอลยุวชนชายชิงแชมป์เอเชีย 2010

วอลเลย์บอลยุวชนชายชิงแชมป์เอเชีย 2010 จัดขึ้นที่ เมืองเตหะราน, ประเทศอิหร่าน 13–21 พฤษภาคม 2010
==การแบ่งกลุ่ม==
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2008
==รอบคัดเลือก==
===กลุ่ม A===
|}
|}
===กลุ่ม B===
|}
|}
==รอบชิงอันดับ 9-10==
|}
==รอบสุดท้าย==
===รอบ 8 ทีมสุดท้าย===
|}
===รอบชิงอันดับ 5-8===
|}
===รอบรองชนะเลิศ===
|}
===รอบชิงอันดับ 7===
|}
===รอบชิงอันดับ 5===
|}
===รอบชิงอันดับ 3===
|}
===รอบชิงชนะเลิศ===
|}
==อันดับการแข่งขัน==
==รางวัล==
ผู้เล่นทรงคุณค่า:  Ramin Khani
ทำคะแนนยอดเยี่ยม:  Anup D'Costa
ตบยอดเยี่ยม:  Jin Seong-Tae
บล็อกยอดเยี่ยม:  Armin Sadeghiani
เสิร์ฟยอดเยี่ยม:  Song Jianwei
เซ็ตยอดเยี่ยม:  Lee Min-Gyu
ลิเบอโรยอดเยี่ยม:  Oh Jae-Seong
==อ้างอิง==
www.asianvolleyball.org 
==แหล่งข้อมูลอื่น==
FIVB
วอลเลย์บอลยุวชนชิงแชมป์เอเชีย
ความเอนเอียงจากการอยู่รอด

ความเอนเอียงจากการอยู่รอด (survivorship bias) เป็นเหตุผลวิบัติที่เน้นความสนใจต่อบุคคลหรือสิ่งที่ "อยู่รอด" บางกระบวนการ และมองข้ามบุคคลหรือสิ่งที่ไม่อยู่รอดโดยไม่ได้เจตนา ความเอนเอียงจากการอยู่รอดอาจนำไปสู่ข้อสรุปที่ผิดได้หลายทาง ผู้อยู่รอดอาจหมายความตามตัวอักษร คือ เป็นบุคคล ดังในการศึกษาทางการแพทย์ ทว่าอาจหมายถึงบริษัทหรือตัวอย่างวิจัยหรือผู้สมัครงาน หรือสิ่งใดก็ตามที่ต้องผ่านกระบวนการคัดเลือกก่อนที่จะได้รับพิจารณาเพิ่มเติมได้ทั้งสิ้น
ความเอนเอียงจากการอยู่รอดอาจนำไปสู่ความเชื่อมองโลกในแง่ดีเกินเพราะความล้มเหลวถูกเพิกเฉย เช่น เมื่อบริษัทที่ไม่มีอยู่ต่อไปถูกยกเว้นจากการวิเคราะห์สมรรถภาพทางการเงิน นอกจากนี้ยังนำไปสู่ความเชื่อที่ผิดว่าความสำเร็จในกลุ่มมีคุณสมบัติพิเศษ มากกว่าเพียงเหตุบังเอิญ ตัวอย่างเช่น หากนักศึกษาสามจากห้าคนที่ได้เกรดสูงสุดในวิทยาลัยมาจากโรงเรียนมัธยมเดียวกัน ก็อาจชักจูงให้เชื่อว่าโรงเรียนมัธยมแห่งนั้นต้องให้การศึกษาที่ดีเยี่ยม ข้อความนี้อาจเป็นจริงก็ได้ แต่คำถามดังกล่าวไม่สามารถตอบได้โดยไม่ดูเกรดของนักเรียนคนอื่นจากโรงเรียนมัธยมนั้น ไม่เพียงแต่ผู้ที่ "อยู่รอด" การคัดเลือกห้าอันดับแรกเท่านั้น
ความเอนเอียงจากการอยู่รอดเป็นความเอนเอียงจากการเลือกประเภทหนึ่ง
ความเอนเอียง
เหตุผลวิบัติโดยตรรกะ
การชักตัวอย่าง
คาบสมุทรเหลียวตง

คาบสมุทรเหลียวตง  เป็น คาบสมุทรในมณฑลเหลียวหนิง ทางตะวันออกเฉียงเหนือของประเทศจีน ในอดีตอยู่ภายใต้การปกครองของอาณาจักรโชซอนโบราณ และหลายราชวงศ์ของจีน  คาบสมุทรแห่งนี้มีความสำคัญในฐานะบริเวณที่มีความขัดแย้งในช่วงสงครามรัสเซีย-ญี่ปุ่น ซึ่งจักรวรรดิญี่ปุ่นได้รับชัยชนะในสงครามครั้งนั้น ทำให้ญี่ปุ่นได้ดินแดนตอนใต้ของคาบสมุทรนี้
คาบสมุทร
คาบสมุทรของประเทศจีน
ภูมิศาสตร์ของมณฑลเหลียวหนิง
เลวูกา

เลวูกา (Levuka) เป็นเมืองที่ตั้งอยู่ทางตะวันออกของเกาะโอวาเลา จังหวัดโลไมวิติ ภาคตะวันออก ประเทศฟีจี เลวูกาเคยเป็นเมืองหลวงเก่าของประเทศฟีจี ในการสำมะโนเมื่อปี ค.ศ. 2007 เลวูกามีประชากร 1,131 คน (บวกเพิ่มอีก 3,266 คนในย่านชานเมืองตามการสำมะโนของหน่วยงานทางด้านสถิติ) ซึ่งเป็นประชากรกว่าครึ่งของเกาะโอวาเลา เลวูกาและโอวาเลาได้มีความพยายามในการเป็นแหล่งมรดกโลกมาเป็นทศวรรษ โดยได้รับการยอมรับเป็นแหล่งมรดกโลกในเดือนมิถุนายน ค.ศ. 2013
==อ้างอิง==
ล
ล
แหล่งมรดกโลกในประเทศฟีจี
เมืองท่าประวัติศาสตร์เลวูกา

redirect เลวูกา
เพรซีโอดิเมียม(III) ออกไซด์

เพรซีโอดิเมียม(III) ออกไซด์ (Praseodymium(III) oxide) เป็นสารประกอบเคมีของเพรซีโอดิเมียม และออกซิเจน ที่มีสูตรว่า Pr2O3 มีรูปแบบเป็นผลึกหกเหลี่ยมสีขาว เพรซีโอดิเมียม(III) ออกไซด์ตกผลึกในแมงกานีส(III) ออกไซด์ หรือโครงสร้างBixbyite
==อ้างอิง==
สารประกอบเพรซีโอดิเมียม
ออกไซด์
ปลาเข็มป่า

ปลาเข็มป่า หรือ ปลาเข็มช้าง (Forest halfbeak) เป็นสกุลของปลาน้ำจืดจำพวกหนึ่ง ใช้ชื่อว่า Hemirhamphodon (/เฮม-อิ-แรม-โฟ-ดอน/) อยู่ในวงศ์ปลาเข็ม (Hemiramphidae)
มีลักษณะสำคัญทางอนุกรมวิธาน คือ ลำตัวยาวปานกลาง ครีบหลังอยู่ด้านหน้าครีบก้น ฐานของครีบหลังยาวเป็นสองเท่าของครีบก้น ครีบหางมนกลม ฟันเป็นทรงกรวยปลายแหลม
มีขนาดความยาวโดยเฉลี่ยประมาณ 10 เซนติเมตร พบได้ตั้งแต่ภาคใต้ของประเทศไทยในป่าพรุ ไปตลอดจนถึงแหลมมลายู
มีทั้งหมด 9 ชนิด ได้แก่
Hemirhamphodon byssus H. H. Tan & K. K. P. Lim, 2013
Hemirhamphodon chrysopunctatus Brembach, 1978
Hemirhamphodon kapuasensis Collette, 1991
Hemirhamphodon kecil H. H. Tan & K. K. P. Lim, 2013
Hemirhamphodon kuekenthali Steindachner, 1901
Hemirhamphodon phaiosoma (Bleeker, 1852)
Hemirhamphodon pogonognathus (Bleeker, 1853)
Hemirhamphodon sesamum H. H. Tan & K. K. P. Lim, 2013
Hemirhamphodon tengah Collette, 1991
==อ้างอิง==
การเลี้ยงปลา
วงศ์ปลาเข็ม
อะลูมิเนียม(II) ออกไซด์

อะลูมิเนียม(II) ออกไซด์ (Aluminium(II) oxide) หรือ อะลูมิเนียมมอนออกไซด์ (aluminium monoxide) เป็นสารประกอบเคมีของอะลูมิเนียม และออกซิเจน ที่มีสูตรว่า AlO ตรวจพบในสถานะแก๊สหลังจากการระเบิดของระเบิดมืออะลูมิเนียมในบรรยากาศชั้นบน และในสเปกตรัมการดูดกลืนของดาวฤกษ์
==ดูเพิ่ม==
อะลูมิเนียมออกไซด์
อะลูมิเนียม(I) ออกไซด์
==อ้างอิง==
สารมลพิษอันตราย
สารมลพิษ
สารประกอบอะลูมิเนียม
ออกไซด์
กรดคลอโรแพลตินิก

กรดคลอโรแพลตินิก (Chloroplatinic acid) เป็นสารประกอบเคมีมักจะเป็น hexahydrate ที่มีสูตร H2PtCl6·(H2O)6 เป็นหนึ่งในสารละลายน้ำอย่างง่ายดายสามารถใช้ได้มากที่สุดของทองคำขาว มันไม่ค่อยได้อยู่ในสถานะที่บริสุทธิ์ผลิตภัณฑ์ในเชิงพาณิชย์เป็นเกลือไฮโดรเนียมของ hexachloroplatinate (IV) anion ดังนั้นสูตรที่ถูกต้องคือ [H3O]2[PtCl6]·4H2O
==อ้างอิง==
กรด
สารประกอบโคออร์ดิเนชันของแพลทินัม
สารเชิงซ้อนคลอโร
กรดไนโตรซิลซัลฟิวริก

กรดไนโตรซิลซัลฟิวริก (Nitrosylsulfuric acid) เป็นสารประกอบเคมีที่มีสูตร NOHSO4 จะเป็นสีที่เป็นของแข็งที่ถูกนำมาใช้ในการผลิตอุตสาหกรรมของแคโพรแล็กแทม
==อ้างอิง==
กรดออกโซซัลเฟอร์
สารประกอบไฮโดรเจน
กรด
ซัลเฟต
เพย์แบ็ค (2013)

ดับเบิลยูดับเบิลยูอี เพย์แบ็ค (WWE Payback) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ซึ่งจะจัดเป็นครั้งแรกแทนรายการโนเวย์เอาท์ สถานที่จัดคือ ออล์สเตท อารีนา ในโรสมอนต์ ,รัฐอิลลินอย สหรัฐอเมริกา โดยจะจัดในวันที่ 16 มิถุนายน ค.ศ. 2013 ซึ่งจัดหลังจากศึกเอ็กซ์ตรีมรูลส์ (2013) เป็นรายการเพย์-เพอร์-วิวที่มาแทนโนเวย์เอาท์
==เบื้องหลัง==
ในศึกรอว์ (20 พฤษภาคม 2013) ไรแบ็ก ออกมายืนบนรถพยาบาล บอกว่า จอห์น ซีนา แม้จะเป็น แชมป์ WWE อยู่แต่ก็ต้องถูกหามออกไปจากสนาม ถึงแม้ว่ามันจะปฏิเสธที่จะขึ้นรถพยาบาล แต่คราวหน้ามันจะไม่มีทางปฏิเสธได้แน่นอน เพราะเขาจะท้าเจอกับซีนา ในแมตช์ยัดรถพยาบาลในเพย์แบ็ค
ในศึกรอว์ (27 พฤษภาคม 2013) จอห์น ซีนา ออกมาและบอกว่าพร้อมที่จะปล้ำแมตช์จับใส่รถพยาบาล ใน Payback แล้วซีนาบอกไรแบ็กว่า จะมีการเปลี่ยนแปลงเป็นแมทช์แบบนรก 3 ขุม ทั้งคู่จะต้องปล้ำ 3 แมตช์ติดต่อกัน แมตช์ต่างๆจะมีกติกาเงื่อนไขพิเศษแตกต่างกันโดยมี Lumberjack Match, Tables Match และ Ambulance Match ผู้ที่จะได้แชมป์ WWE จะต้องชนะ 2 ใน 3 แมทช์ พอล เฮย์แมนออกมาและโม้ว่าเด็กปั้นของเค้าชนะและทำลาย ทริปเปิลเอช ในรอว์อาทิตย์ที่แล้ว เคอร์ติส แอ็กเซลออกมา เฮย์แมนบอกว่าวันนี้ฉันตั้งใจจะให้แอ็กเซลเจอกับซีนา ซีนาเตือนแอ็กเซลว่าให้รีบไปให้ไกลจากเฮย์แมนซะเถอะ และซีนาก็พูดท้าทายและตอบตกลงในแมตช์คืนนี้ ในคืนเดียวกัน ซีนาได้เจอกับแอ็กเซล ผลปรากฏว่าไรแบ็กก็ออกมาเปิดหวอรถพยาบาล ทำให้ซีนาลงไปดูเลยทำให้โดนนับ 10 แพ้ไปจากนั้น ไรแบ็กก็ออกมาและเข้าข้างหลังและจะจับซีนาเหวี่ยงชนกับมินิตรอนเหมือนในศึกที่ผ่านมา ซีนาหลบได้ทำให้ไรแบ็กวิ่งหนีไปหลังฉาก
ในศึกรอว์ (3 มิถุนายน 2013) จอห์น ซีนา จะต้องเจอกับ เคอร์ติส แอ็กเซล อีกครั้ง ในแมตช์การปล้ำไม่มีการจับแพ้ฟาวล์ ผลปรากฏว่า พอล เฮย์แมน มาขวางทางไว้ ซีนาอัดเฮย์แมน แต่ไรแบ็กโผล่มาจากไหนไม่รู้มาจับซีนาทุ่มใส่โต๊ะจนพัง กรรมการนับ 10 ปรับซีนาแพ้ไป
ในศึกรอว์ (10 มิถุนายน 2013) มีการเผชิญหน้ากันระหว่าง จอห์น ซีนา กับ ไรแบ็ก โดยมีการจัด Lumberjack ออกมาช่วยกันยืนป้องกันไม่ให้ทั้งสองคนทะเลาะกัน ไรแบ็กบอกว่า ซีนาพยายามสกัดดาวรุ่งอย่างเขาเพราะกลัวว่าจะมีคนอื่นมาแย่งความดังไปจากตัวเอง ไรแบ็กบอกว่าเมื่อ 8 เดือนก่อน ซีนายกสิทธิ์ชิงแชมป์ให้กับเขา แต่ในเพย์แบ็ค เขาจะชิงแชมป์มาจากซีนา ซีนาทนไม่ไหว ถอดเสื้อทิ้งแล้ววิ่งลงเวทีไปหาไรแบ็ก แต่ดันลงเวทีด้านที่มีแต่ฝ่ายอธรรม เลยโดนเหวี่ยงกลับขึ้นไป คราวนี้ไรแบ็กเลยวิ่งขึ้นเวทีไปหาซีนาเอง แต่โดนซีนาเหวี่ยงตกเวทีไป จากนั้นก็ขึ้นมาต่อยกันบนเวทีจนนักมวยปล้ำข้างล่างเวที ต้องมาช่วยกันแยก แล้วก็ปิดรายการไป
==ผลการปล้ำ==
==ดูเพิ่ม==
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
มวยปล้ำอาชีพในปี พ.ศ. 2556
ดับเบิลยูดับเบิลยูอี เพย์แบ็ค
กีฬาในชิคาโก
กรดไธโอซัลฟิวริก

กรดไธโอซัลฟิวริก (Thiosulfuric acid) เป็นกรดออกโซกำมะถัน กรดไม่สามารถทำโดยการเกิดฝนกรดเกลือไธโอซัลเฟตเป็นกรดสลายตัวได้ง่ายในน้ำ สารที่สลายตัวสามารถรวมกำมะถัน ,ซัลเฟอร์ไดออกไซด์ ,ไฮโดรเจนซัลไฟด์ ,polysulfanes ,กรดซัลฟิวริก และ polythionates ทั้งนี้ขึ้นอยู่กับปฏิกิริยาที่แน่นอน
วิธีการที่ไม่มีน้ำในการผลิตกรดได้รับการพัฒนาโดยชมิดท์:
H2S + SO3 → H2S2O3·nEt2O (iในไดไทล์อีเทอร์ใน −78&nbsp;°C )
Na2S2O3 + 2HCl → 2NaCl + H2S2O3·2Et2O  (ในไดไทล์อีเทอร์ใน −78&nbsp;°C )
HSO3Cl + H2S → HCl + H2S2O3 (อุณหภูมิต่ำ)
กรดไฮดรัสยังสลายตัวตามด้านล่าง0&nbsp;°C:
H2S2O3 → H2S + SO3
==อ้างอิง==
สารประกอบไฮโดรเจน
กรดออกโซซัลเฟอร์
ไทโอซัลเฟต
หัวหลุม

หัวหลุม (อังกฤษ : Wellhead) เป็นส่วนประกอบที่อยู่บนพื้นดินของหลุมผลิตน้ำมันและแก๊ส ซึ่งจะเป็นตัวกักเก็บความดันจากการขุดเจาะ และการผลิต หัวหลุมนั้นสร้างขึ้นมาเพื่อรองรับและกักความดันสำหรับ Casing string ซึ่งจะใส่เข้าไปจากหัวหลุมจนถึงก้นหลุม ระหว่างที่ทำการขุดเจาะในหลุมน้ำมัน จะใช้ตัวควบคุมแรงดันจาก Blowout preventer (BOP) ซึ่งถ้าความดันไม่ถูกควบคุมอย่างดี ทั้งในการขุดเจาะ, ชั้นของ Drilling fluid, Casing, หัวหลุม หรือ BOP ก็จะทำให้เกิดการ Blowout
เมื่อการขุดเจาะเสร็จสิ้น จะมีการควบคุมความดันโดยใช้ Christmas tree ใส่เข้าไปบนหัวหลุม เพื่อใช้ในการแยกวาล์ว และ Choke เพื่อควบคุมการผลลิต
โดยปกติแล้ว หัวหลุมจะถูกเชื่อมกับ Casing string อันแรก และอัดซีเมนต์ลงไประหว่างการขุดเจาะเพื่อที่จะเกาะเป็นโครงสร้างกับหลุม ซึ่งในหลุมที่เจาะเพื่อการสำรวจนั้น จะถูก Abandoned ในภายหลังจะสามารถนำหัวหลุมกลับมาซ่อมแซมและใช้ได้อีกครั้ง
Offshore ซึ่งหัวหลุมจะอยู่บน Platform จะถูกเรียกว่า Surface wellhead และถ้าอยู่ใต้น้ำ จะถูกเรียกว่า Subsea wellhead หรือ Mudline wellhead
== ส่วนประกอบที่สำคัญ ==
ส่วนประกอบหลักของหัวหลุมประกอบไปด้วย
casing head
casing spools
casing hangers
packoffs (isolation) seals
bowl protectors / wear bushings
test plugs
mudline suspension systems
tubing heads
tubing hangers
tubing head adapters
== รูปแบบการใช้งาน ==
หัวหลุมมีการใช้งานที่หลากหลาย เช่น
รองรับ Casing string
รองรับ Tubing
เป็นตัวควบคุมความดัน และแบ่งแยก Casing string ที่พื้นผิวในกรณีที่มีหลายท่อ
เพื่อเป็นตัววัดค่า และไว้ปั๊มผ่านทางช่องว่างระหว่าง Casing string กับ Tubing
เพื่อติด Blowout preventor ระหว่างการดำเนินการขุดเจาะ
เพื่อติดตั้ง Christmas tree ในกระบวนการผลิต
เพื่อความน่าเชื่อถือในการเข้าถึงหลุม
เพื่อติดตั้งปั๊มเข้ากับหลุม
== การออกแบบ ==
ในอุตสาหกรรมน้ำมันมีการออกแบบหัวหลุม (วัสดุ, ขนาด, การทดสอบ ฯลฯ) คือ
API 6A Specification for Wellhead and Christmas Tree Equipment
ISO 10423 Wellhead and Christmas Tree Equipment
ซึ่งปกติแล้วหัวหลุมจะมี 5 ขนาดปกติ คือ 2, 3, 5, 10 และ 15 (x1000) psi ในการทำงานปกติ และสามารถทำงานได้ในช่วงอุณหภูมิ -50 ถึง +250 องศาฟาเรนไฮต์ ซึ่งจะใช้ในตัวแหวนรอง และค่า Yield strength ของวัสดุจะอยู่ที่ 36000 ถึง 75000 psi
== อ้างอิง ==
การผลิตปิโตรเลียม
พระราชวังแห่งอาบอแม

พระราชวังแห่งอาบอแม (palais royaux d'Abomey) เป็นกลุ่มพระราชวัง 12 แห่งกระจายตัวอยู่ในพื้นที่ 99 เอเคอร์ ตั้งอยู่ในใจกลางเมืองอาบอแมในประเทศเบนิน เดิมอาบอแมเป็นเมืองหลวงของราชอาณาจักรดาออแม ราชอาณาจักรแห่งนี้ได้รับการสถาปนาในปี ค.ศ. 1625 โดยชาวฟง ซึ่งได้พัฒนาอาณาจักรแห่งนี้ให้มีอำนาจทางการทหารและอำนาจทางการค้า อาณาจักรแห่งนี้ทำการค้ากับชาวยุโรป โดยเฉพาะอย่างยิ่งการค้าทาส ซึ่งทาสเหล่านี้เป็นทาสเชลย การค้าทาสนี้มีการค้าขายจนถึงตอนปลายคริสต์ศตวรรษที่ 19 ในช่วงที่ราชอาณาจักรแห่งนี้เจริญสูงสุด พระราชวังแห่งนี้รองรับผู้คนถึง 8,000 คน พระราชวังของกษัตริย์รวมไปถึงอาคาร 2 ชั้นชื่อว่า "cowrie house" หรือ akuehue ภายใต้พระมหากษัตริย์ 12 พระองค์ระหว่างปี ค.ศ. 1625-1900 ราชอาณาจักรได้กลายเป็นอาณาจักรที่มีอำนาจสูงสุดในชายฝั่งตะวันตกของทวีปแอฟริกา
ยูเนสโกได้พิจารณาให้พระราชวังแห่งนี้เป็นมรดกโลก อย่างไรก็ตามพระราชวังแห่งนี้ได้ถูกนำเข้าบัญชีแหล่งมรดกโลกที่กำลังตกอยู่ในภาวะอันตรายจากการที่เมืองอาบอแมถูกพายุทอร์นาโดโจมตีในวันที่ 15 มีนาคม ค.ศ. 1984 พายุทอร์นาโดในครั้งนี้ได้สร้างความเสียหายให้แก่พิพิธภัณฑ์ในหลายส่วน เช่น หลุมฝังพระศพของกษัตริย์และห้องอัญมณี เป็นต้น อย่างไรก็ตามด้วยความช่วยเหลือจากหน่วยงานในระดับนานาชาติทำให้พระราชวังได้รับการบูรณะปรับปรุงขึ้นอีกครั้ง ด้วยการบูรณะปรับปรุงในครั้งนี้ ยูเนสโกได้ตัดสินใจถอดพระราชวังแห่งอาบอแมออกจากรายชื่อแหล่งมรดกโลกที่กำลังตกอยู่ในภาวะอันตรายในเดือนกรกฎาคม ค.ศ. 2007 ในปัจจุบัน พระราชวังแห่งนี้ไม่มีผู้อยู่อาศัยแล้ว
==อ้างอิง==
แหล่งมรดกโลกในประเทศเบนิน
อาคารและสิ่งปลูกสร้างในประเทศเบนิน
แฮดซอน

แฮดซอน (Hadsund, ) เป็นนครในส่วนตะวันออกของจัตแลนด์ มีประชากร 8,883 คน (1 มกราคม 2557) (9,360 คนหากรวมแฮดซอนใต้) นครนี้ตั้งอยู่ติดช่องแคบแฮดซอน ส่วนหนึ่งของ Mariagerfjord จนปี 2550 แฮดซอนเป็นศูนย์กลางบริหารราชการของเทศบาลแฮดซอน
แฮดซอนเป็นที่ตั้งของบริษัทจำนวนหนึ่ง รวมทั้ง Hedegaard Foods และ Nilfisk-ALTO ทางทิศตะวันตกของแฮดซอนมีกังหันลมเก่าแก่ที่สุดที่ยังอยู่ Havnø Mølle ซึ่งสร้างขึ้นในปี 2385
ในแฮดซอนมีสถาบันการศึกษาหลายแห่ง รวมทั้ง วิทยาลัยเทคนิค Mariagerfjord, การศึกษาผู้ใหญ่แฮดซอน, โรงเรียนแฮดซอนและแฮดซอนกโปรดักชัน นครนี้มีซูเปอร์มาร์เกตและร้านค้าเฉพาะอย่างหลากหลาย เมืองนี้ยังมีศูนย์การค้ามีหลังคา (covered) แห่งเดียวใน Himmerland คือ Hadsund Butikscenter
แฮดซอนยังเป็นบ้านเกิดของผู้ประพันธ์ ฮันส์ เคิร์ก (2441–2505)
== แฮดซอน ศูนย์ ==

แฮดซอน ศูนย์บริเวณรอบโบสถ์ แฮดซอน - ซึ่งเป็นศูนย์กลางของเมืองทั้ง - และถนนคนเดินเก็บถนนที่ตั้งอยู่ในภาคตะวันตกของใจกลางเมือง แฮดซอน ศูนย์เป็นส่วนที่เก่าแก่ที่สุดของ แฮดซอน มีสามวิธีหลัก Alsvej, Himmerlandsgade และร้านขายของถนน
ถนนการค้าใจกลางเมืองที่นอกเหนือไปจากเขตทางเท้าเป็น Vestergade, Street East, Noerregade นมถนนทางรถไฟถนนและ Brogade ถนนสามัญทั้งหมดที่มีทางเท้า เมืองนี้มีสี่สี่เหลี่ยม / สถานที่ของตัวละครที่แตกต่างกันมาก "สแควร์" ตั้งแต่สมัยโบราณศูนย์กลางการค้าของเมืองในวันนี้เป็นส่วนหนึ่งของเขตทางเท้า "ศูนย์การค้า" ตั้งอยู่ในโจฮานและแอ็กเซิลฮอร์น Bech อาคารโรงงานแยมเก่าที่ถูกสร้างขึ้นในปี 1898 ศูนย์เกือบอาเขตครอบคลุมในสองระดับตารางที่สาม "จุดกึ่งกลาง" จาก 1970; ในกรณีของการเปิดพื้นที่ที่มีบริเวณที่จอดรถกลางและร้านค้าตารางที่สี่ "ธนาคารสแควร์" เป็นหนึ่งในสี่เหลี่ยมที่ปูด้วยหินของเมืองโบราณ ชื่อนี้ได้มาจาก แฮดซอน ธนาคาร

ร้านค้าถนนเป็นหนึ่งใน แฮดซอน ถนนเก่าแก่ที่สุดและถือกำเนิด 1800 ถนนยังเป็นถนน แฮดซอน หลัก (จากโฮโบ ไปออลบอร์) จนกระทั่งปี 1970 เมื่อมันถูกแทนที่ด้วย Himmerlandsgade บิ๊กสตรีท ก็ไม่มีอะไรจนกระทั่งก้อนหินในปี 1950 และต่อมาปู ในปี 1990 เปิดตัวในฐานะ บิ๊กสตรีท ถนนคนเดินยางมะตอยและทางเท้าถูกนำตัวขึ้นและถนนที่ปูด้วยกระเบื้อง ในทั้งสองด้านของถนนมี bilges ในที่น้ำไหลลงไปยังจุดสิ้นสุดของเขตทางเท้า ในที่สุดทางตอนเหนือของถนนคนเดินเป็นศูนย์กลางการช้อปปิ้ง แฮดซอน ช้อปปิ้งเซ็นเตอร์ จะจัดในช่วง 2 ชั้นเชื่อมต่อกันด้วยบันไดเลื่อนและรวมถึง 17 ร้านค้าและซูเปอร์มาร์เก็ตสอง
== อ้างอิง ==
เมืองในประเทศเดนมาร์ก
ภาคเหนือของเดนมาร์ก
ตำบลบ้านกอก (อำเภอเขื่องใน)

บ้านกอก เป็นตำบลหนึ่งในอำเภอเขื่องใน จังหวัดอุบลราชธานี
== ประวัติ ==
ตำบลบ้านกอกเรียกตามบ้านกอกซึ่งเดิมเป็นหมู่บ้านที่มีต้นมะกอกสูงใหญ่มากอยู่ต้นหนึ่งซึ่งโดดเด่น และจดจำง่ายสำหรับผู้ที่ได้พบเห็นและผ่านไปมาจนผู้คนเรียกขนามนามว่า "บ้านกอก"  จากหลักฐานมีการย้ายถิ่นฐานมาอยู่ในพื้นที่ปัจจุบันในปี พศ. 2375 โดยมีคนเฒ่าคนแก่ ที่ชื่อ ตาจาน ตาผง ตาแก้ว ตาเงิน และอีกหลายคน ได้อพยพกันมาจากทางทิศเหนือ ในสมัยที่เกิดสงครามและการขับไล่กวาดต้อนผู้คน พื้นที่เดิมเป็นที่อยู่อาศัยของขอม แต่ก็ยังมีหลักฐานศิลปะวัฒนธรรมสมัยทราวดีอีกด้วย
== หมู่บ้าน ==
ตำบลบ้านกอกแบ่งเขตการปกครองเป็น 6 หมู่บ้าน ได้แก่
หมู่ 1 นาแก้ว
หมู่ 2 นาแก้ว
หมู่ 3 นาแก้วน้อย
หมู่ 4 บ้านกอก
หมู่ 5 บ้านกอก
หมู่ 6 บ้านกอก
== ภูมิศาสตร์ ==
ลักษณะพื้นที่ส่วนใหญ่เป็นที่ราบลุ่มประชากรประกอบอาชีพทางการเกษตรและค้าขาย เช่น ทำนา ทำไร่ ตำบลบ้านกอกตั้งอยู่ในพื้นที่หมู่ที่ 5 บ้านกอก และอยู่ห่างจากอำเภอเขื่องใน 16 กม. และห่างจากตัวจังหวัดอุบลราชธานี 56 กม. มีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลโนนรัง
ทิศใต้ ติดต่อกับตำบลบ้านไทย
ทิศตะวันออก ติดต่อกับตำบลยางขี้นก
ทิศตะวันตก ติดต่อกับตำบลกลางใหญ่
== สถานที่สำคัญ ==
วัดบ้านนาแก้ว
วัดบ้านกอก
วัดป่าเรไรรัตนาราม
ลำห้วยน้ำกล่ำ
สถานีอนามัยบ้านกอก
สถานีโทรทัศน์สีกองทัพบกช่อง 5
โรงเรียนบ้านกอก
โรงเรียนบ้านนาแก้ว
สิมวัดโนนบ้านเก่า
วัดป่านาเหล่า
ไปรษณีย์บ้านกอก 34320
ธกส.บ้านกอก
บ้านกอก
อำเภอเขื่องใน
เฟอร์ไรไซยาไนด์

เฟอร์ไรไซยาไนด์ (Ferricyanide) เป็นแอนไอออนโดยมีสูตร [Fe(CN)6]3− มักจะถูกเรียกว่า hexacyanoferrate(III) และเป็นของหายาก แต่การเรียกชื่อเป็นระบบ hexacyanidoferrate(III) เกลือที่พบบ่อยที่สุดของแอนไอออนเป็น โพแทสเซียม เฟอร์ไรไซยาไนด์ วัสดุผลึกสีแดงที่ใช้เป็นสารต้านอนุมูลอิสระในเคมีอินทรีย์
==ดูเพิ่ม==
โพแทสเซียม เฟอร์ไรไซยาไนด์
เฟอร์โรไซยาไนด์
==อ้างอิง==
ไอออนลบ
สารประกอบโคออร์ดิเนชันของเหล็ก
ไซยาไนด์
ตะจาน

ตะจาน (พม่า: သင်္ကြန်; MLCTS: Thinjan or Thajan, သၚ်္ကြန်|links=no Saṅkran ; ยะไข่: ; มาจากภาษาสันสกฤตคำว่า "สงกรานต์" ซึ่งหมายถึง "ดวงอาทิตย์โคจรจากราศีมีนสู่ราศีเมษ")
ตะจานเป็นวัฒนธรรมของชาวพม่าแต่โบราณไม่ต่ำกว่า 3,000 ปี และถือเป็นวันขึ้นปีใหม่ เพื่อกำหนดวันขึ้นปีใหม่ให้สะดวกขึ้น วันขึ้นปีใหม่ของพม่าจึงกำหนดตามปฏิทินสากล ซึ่งตรงกับเดือนเมษายน โดยทั่วไปแล้วจะเริ่มตั้งแต่วันที่ 12 เมษายน ถึง 16 เมษายน ช่วงนี้จะเป็นการเล่นสาดน้ำต้อนรับปีใหม่ และในวันที่ 17 เมษายน ถือเป็นวันขึ้นปีใหม่ เดิมทีทางการพม่าได้กำหนดระหว่างวันที่ 12 เมษายนจนถึงวันที่ 16 เมษายน เป็นวันหยุดราชการ แต่ปัจจุบันได้กำหนดให้เป็นวันหยุดราชการไปจนถึงวันที่ 22 เมษายน
ตะจานคล้ายกับประเพณีสงกรานต์ในประเทศอื่นในภูมิภาคเดียวกัน คือ การเล่นสาดน้ำเพื่อคลายร้อน และเปรียบเหมือนเป็นการลบล้างสิ่งไม่ดีจากปีเก่าเพื่อความเป็นสิริมงคล ในสมัยอดีตจะใช้การเล่นสาดน้ำอย่างเบา ๆ โดยใช้ยอดหว้าอ่อนชุบใส่น้ำปรุงแล้วแตะเบา ๆ  บนไหล่ของผู้ที่จะเล่นสาดน้ำด้วย นอกจากการเล่นสนุกสนานแล้ว ยังมีประเพณีบุญ คือ การทำบุญเพื่อความเป็นสิริมงคล เช่น การตักบาตร, สรงน้ำพระพุทธรูป, ถือศีลปฏิบัติธรรม, ทำความสะอาดวัดหรือศาสนสถาน, ทำบุญบ้าน, สระผมหรืออาบน้ำทำความสะอาดให้แก่คนชราที่ไร้ญาติ รวมถึงการปล่อยสัตว์ต่าง ๆ เช่น นก, ปลา หรือสัตว์ใหญ่อย่าง วัวหรือควาย นอกจากนี้แล้วผู้คนที่ไปใช้ชีวิตอยู่ในต่างถิ่น ก็จะเดินทางกลับสู่ถิ่นเกิดเพื่อกราบไหว้ผู้ใหญ่ในครอบครัว เช่น พ่อแม่, ปู่ย่าตายาย, ลุงป้าน้าอา เป็นต้น และเชื่อว่าหากได้สระผมหรือตัดเล็บก่อนไปทำบุญที่วัด จะเป็นการตัดสิ่งไม่ดีในปีเก่าทิ้งไปและรับสิ่งดี ๆ เข้ามา
ในเทศกาลตะจานนี้มีอาหารพิเศษหลายอย่าง เช่น โหมะน์โล่นเยบอ (မုန့်လုံးရေပေါ်) เป็นขนมที่ทำรับประทานกันโดยเฉพาะในช่วงนี้ โดยมีความหมายถึง ความสามัคคี เพราะเมื่อทำขนมนี้ต้องใช้ผู้คนหลายคน และแจกจ่ายแก่บุคคลอื่นที่ผ่านไปมา และ ตะจานทะมี่น (သင်္ကြန်ထမင်း) เป็นข้าวสวยที่แช่ในน้ำที่มีกลิ่นเทียนหอม รับประทานกับเครื่องเคียง คือ ปลาช่อนแห้งผัดกับหอมเจียวและยำมะม่วงดอง
==อ้างอิง==
== ดูเพิ่ม ==
สงกรานต์
ประเพณีพม่า
การฉลองปีใหม่
สงกรานต์
บ้านนาทุ่งเหนือ

บ้านนาทุ่งเหนือ  เป็นบ้าน หมู่ที่ 16 ตั้งอยู่ที่  ตำบลผักไหม  อำเภอห้วยทับทัน   จังหวัดศรีสะเกษ ประชาชนส่วนใหญ่เป็นชาวลาว อพยกมาจากบ้านหนองห้างพูดภาษาลาวเป็นส่วนใหญ่นับถือศาสนาพุทธ บ้านนาทุ่งเหนือหมู่ที่ 16 แบ่งการปกครองออกเป็น 3 คุ้ม
== ที่ตั้งและอาณาเขต ==
บ้านนาทุ่ง หมู่ที่ 7 ,บ้านนาทุ่งเหนือ หมู่ที่ 16 ตำบลผักไหม มีเนื้อที่รวม 5,450 ไร่
หมู่บ้านตั้งอยู่ทางทิศใต้ของอำเภอห้วยทับทัน อยู่ห่างจากอำเภอห้วยทับทันประมาณ
14 กิโลเมตร และห่างจากจังหวัดศรีสะเกษ ประมาณ 54 กิโลเมตร
ทิศเหนือ                มีอาณาเขตติดต่อกับ บ้านหนองแสนไชย  ตำบลจานแสนไชย  อำเภอห้วยทับทัน   จังหวัดศรีสะเกษ
ทิศใต้                    มีอาณาเขตติดต่อกับ บ้านนาทุ่ง ตำบลผักไหม  อำเภอห้วยทับทัน   จังหวัดศรีสะเกษ
ทิศตะวันออก          มีอาณาเขตติดต่อกับ บ้านตาทอง ตำบลผักไหม  อำเภอห้วยทับทัน  จังหวัดศรีสะเกษ
ทิศตะวันตก            มีอาณาเขตติดต่อกับ ลำน้ำห้วยทับทันกั้นเขตอำเภอห้วยทับทัน   จังหวัดศรีสะเกษ กับ อำเภอสำโรงทาบ
เฟอร์โรอีน

เฟอร์โรอีน (Ferroin) เป็นสารประกอบเคมีที่มีสูตร [Fe(o-phen)3]SO4 ซึ่ง o-phen เป็นคำย่อของ 1,10-ฟีแนนโทรลีน
==ตัวบ่งชี้รีดอกซ์==
สารประกอบโคออร์ดิเนชัน ถูกนำมาใช้เป็นตัวชี้วัดในการวิเคราะห์เคมี ส่วนผสมที่ใช้งานอยู่ในไอออน [Fe(o-phen)3]2+ ซึ่งเป็นโครโมฟอร์ที่สามารถออกซิไดซ์อนุพันธ์เฟอริก [Fe(o-phen)3]3+ ที่มีศักยภาพสำหรับการเปลี่ยนแปลงรีดอกซ์เป็น 1.06 โวลต์ใน 1M H2SO4
==อ้างอิง==
สารประกอบโลหอินทรีย์ของเหล็ก
สารประกอบโคออร์ดิเนชันของเหล็ก
บิส(ไดไนโตรเจน)บิส(1,2-(ไดฟีนิลฟอสฟิโน)อีเทน)โมลิบดีนัม(0)

บิส(ไดไนโตรเจน)บิส(1,2-(ไดฟีนิลฟอสฟิโน)อีเทน)โมลิบดีนัม(0) (Bis(dinitrogen)bis(1,2-bis(diphenylphosphino)ethane)molybdenum(0)) เป็นสารเชิงซ้อนโคออร์ดิเนชันโดยมีสูตร Mo(N2)2(dppe)2 เป็นอากาศที่ค่อนข้างคงที่ในของแข็งสีเหลืองสีส้ม มีความโดดเด่นเป็นไดไนโตรเจนที่มีความซับซ้อนครั้งแรกของโมลิบดีนัม
==อ้างอิง==
สารประกอบโคออร์ดิเนชัน
สารประกอบโมลิบดีนัม
ตริส(ไตรฟีนิลฟอสฟีน)โรเดียมคาร์บอนิลไฮไดรด์

ตริส(ไตรฟีนิลฟอสฟีน)โรเดียมคาร์บอนิลไฮไดรด์ (Tris(triphenylphosphine)rhodium carbonyl hydride) เป็นสารประกอบออร์กาโนโรเดียมที่มีสูตร HRh(CO)(PPh3)3 (Ph = C6H5) หรือถูกต้องมากกว่า [Rh(CO)H(PPh3)3] เป็นสีเหลือง ,น้ำมันเบนซินละลายของแข็งที่ใช้ในอุตสาหกรรมการทำปฏิกิริยาไฮโดรฟอร์มิวเลชัน
==การจัดเตรียม==
HRh(CO)(PPh3)3 ถูกจัดทำขึ้นเป็นครั้งแรกโดยการลดลงของ RhCl(CO)(PPh3)2 และไฮดราซีน ในการระงับเอทานอล:
RhCl(CO)[PPh3]2  +  NaBH4  +  PPh3   →   RhH(CO)(PPh3)3  +  NaCl  +  BH3
การสังเคราะห์ใกล้เคียงเกี่ยวข้องกับการเกิดปฏิกิริยาของสารตั้งต้นโรเดียมเช่นเดียวกันกับ sodium tetrahydroborate, หรือ triethylamine และ hydrogen ในเอทานอลในที่ที่มีส่วนเกิน triphenylphosphine นอกจากนี้ยังสามารถเตรียมได้จาก rhodium trichloride และ triphenylphosphine ในสื่อเบื้องต้นที่มีส่วนผสมของแอลกอฮอล์
==อ้างอิง==
สารประกอบโรเดียม
ตัวเร่งปฏิกิริยา
การเร่งปฏิกิริยาเอกพันธุ์
สารเชิงซ้อนฟอสฟีน
สารประกอบโคออร์ดิเนชัน
สารเชิงซ้อนคาร์บอนิล
สารเชิงซ้อนไฮไดรโด